Input: होता यक्षदग्निꣳ स्विष्टकृतमयाडग्निरश्विनोश्छागस्य हविषः प्रिया धामान्ययाट् सरस्वत्या मेषस्य हविषः प्रिया धामान्ययाडिन्द्रस्यऽऋषभस्य हविषः प्रिया धामान्ययाडग्नेः प्रिया धामान्ययाट् सोमस्य प्रिया धामान्ययाडिन्द्रस्य सुत्राम्णः प्रिया धामान्ययाट् सवितुः प्रिया धामान्ययाड् वरुणस्य प्रिया धामान्ययाड् वनस्पतेः प्रिया पाथास्ययाड् देवानामाज्यपानां प्रिया धामानि यक्षदग्नेर्होतुः प्रिया धामानि यक्षत् स्वं महिमानमायजतामेज्याऽइषः कृणोतु सोऽअध्वरा जातवेदा जुषता हविर्होतर्यज॥४७॥

Padapatha: होता।यक्षत्।अग्निम्।स्विष्टकृतमिति स्विष्टऽकृतम्।अयाट्।अग्निः।अश्विनोः।छागस्य।हविषः।प्रिया।धामानि।अयाट्।सरस्वत्याः।मेषस्य।हविषः।प्रिया।धामानि।अयाट्।इन्द्रस्य।ऋषभस्य।हविषः।प्रिया।धामानि।अयाट्।अग्नेः।प्रिया।धामानि।अयाट्।सोमस्य।प्रिया।धामानि।अयाट्।इन्द्रस्य।सुत्राम्ण इति सुऽत्राम्णः।प्रिया।धामानि।अयाट्।सवितुः प्रिया।धामानि।अयाट्।वरुणस्य।प्रिया।धामानि।अयाट्।वनस्पतेः।प्रिया।पाथासि।अयाट्।देवानाम्।आज्यपानामित्याज्यऽपानाम्।प्रिया।धामानि।यक्षत्।अग्नेः।होतुः।प्रिया।धामानि।यक्षत्।स्वम्।महिमानम्।आ।यजताम्।एज्या इत्याऽइज्याः।इषः।कृणोतु।सः।अध्वरा।जातवेदा इति जातऽवेदाः।जुषताम्।हविः।होतः।यज